Sabuwar shekara ta 2019 dama ce ga jagorori da mabiya su kyautata rayuwar su - Jonathan ▷ Legit.ng
Sabuwar shekara ta 2019 dama ce ga jagorori da mabiya su kyautata rayuwar su - Jonathan
4 months ago 2484 views by Ishaq Ismail
- Tsohon shugaban kasa Goodluck Jonathan ya taya al'ummar Najeriya murnar sabuwar shekara ta 2019
- Goodluck ya ce sabuwar shekarar nan ta na kunshe da alherai domin al'ummar Najeriya su ribatu
- Ya yi kira kan kyautata rayuwa da kuma inganta mu'amala a tsakanin jagorori da kuma mabiya
Tsohon shugaban kasa na Najeriya, Goodluck Ebele Jonathan, cikin sakon sa na taya murnar sabuwar shekara, ya ce shekarar 2019 wata gagarumar dama ce ga 'yan Najeriya domin su inganta rayuwar su gami da kyautata zamantakewar su.
Kamar yadda shafin jaridar The Punch ya ruwaito, tsohon shugaban kasar ya bayyana cewa, wannan sabuwar shekara wata babbar dama ce musamman ga shugabanni da kuma mabiya domin kyautata rayuwar su da kuma ma'amala.
Cikin sakon sa na taya murnar sabuwar shekara da ya rubuta a shafin sa na sada zumunta na Twitter, tsohon shugaban kasar ya kyautata zato gami da kyakkyawan fata na bunkasar Najeriya da kuma kai wa zuwa ga tudun tsira.
Ya ke cewa tabbas sabuwar shekara ta 2019 wata babbar dama ce ga jagorori da kuma mabiya domin kyautata rayuwarsu da kuma zamantakewa domin ribatuwa da wannan romo da kuma cin gajiyar hakan a gobe.
Tsohon shugaban kasar ya kuma yi kira ga daukacin al'ummar Najeriya kan hada kawunan su wuri guda ba tare da nuna bambanci na addini ko kuma kabilanci da ya kasance daya daga cikin muhimman kudurori na magabatan kwarai.
KARANTA KUMA: Rayukan Mutane 30 sun salwanta yayin bikin sabuwar shekara a garin Ibadan
Jonathan ya na kuma taya dukkanin al'ummar kasa baki daya murnar wannan sabuwar shekara ta 2019 da ya kyautata mata zato gami da kyakkyawan fata.
Jaridar Legit.ng ta kuma ruwaito cewa, kungiyar Kiristocin Arewa sun yi kira ga 'yan Najeriya akan kada su zabi shugaban kasa Muhammadu Buhari a yayin babban zaben kasa da za gudanar a watan Fabrairu na gobe.
Goodluck JonathanHausa NewsLabarai Daga Jaridu
Bobrisky biography How to make coconut oil Top 10 richest pastor in Nigeria Richest pastors in Nigeria JAMB admission letter
2019: Gwamnan APC ya ce jam'iyyar ba zata ci zabe a jihar sa ba